stanford-oval/wikipedia huggingface dataset:
Βlack Country, New Road
היסטוריה > 2018-2021: תחילת הקריירה ו-"For the first time"

חברי הלהקה הייד, אוונס, אלרי, קרשו, ווד ו-וויין היו חברים יחד עם קונור בראון וג'וני פייק בלהקה "Nervous Conditions", שבסיסה בקיימברידג' וכללה צמד תופים וצליל דומה לשל Black Country, New Road, אך מאולתר יותר. ההרכב הוקם ב-2015 והקליט ב-2017 אלבום באורך מלא שנקרא באופן זמני "Zak's Anniversary". האלבום נגנז ולא יצא באופן רשמי. לאחר מספר האשמות בתקיפה מינית שהועלו נגד בראון, Nervous Conditions התפרקה ב-2018.
ההרכב, ללא בראון ופייק, התכנס מחדש כ-Black Country, New Road. הלהקה החדשה נקראה על שמו של כביש בוסט מידלנדס באנגליה, שהם מצאו בעזרת שימוש בכפתור ה"ערך אקראי" בוויקיפדיה. הלהקה ביצעה מספר הופעות חיות וצברה תשומת לב מצומצמת בסצנת האנדרגראונד של לונדון. סינגל הבכורה שלהם, "Athen's, France", יצא ב-18 בינואר 2019, ונמכר במהדורה מוגבלת של 250 עותקי ויניל בגודל 7 אינץ' תחת המפיק Speedy Wunderground.
החבר השביעי בלהקה, לוק מארק, הצטרף בין היציאה של "Athen's, France" ליציאה של הסינגל השני שלהם, "Sunglasses", שיצא ב-25 ביולי 2019. הסינגל זכה לתשומת לב וביקורות חיובית ממבקרים ובאתר Stereogum צוין מגוון השפעות הז'אנרים על הרצועה.
ב-28 באוקטובר 2020 הלהקה חתמה תחת חברת התקליטים Ninja Tune והכריזה על אלבום הבכורה שלה, For the first time, שיצא ב-5 בפברואר 2021. יחד עם ההודעה הזו יצא הסינגל השלישי, "Science Fair". הסינגל הרביעי מהאלבום, "Track X", יצא ב-11 בינואר 2021.
היסטוריה > 2021-הווה: Ants from Up There והעזיבה של אייזק ווד

ב-12 באוקטובר 2021 הלהקה הכריזה על אלבומה השני, Ants from Up There, והוציאה את הסינגל הראשון מתוכו, "Chaos Space Marine". ארבעה שירים מהאלבום יצאו כסינגלים: "Chaos Space Marine" ו-"Bread Song" ב-2 בנובמבר 2021, "Concorde" ב-30 בנובמבר ו-"Snow Globes" ב-19 בנובמבר 2022.
ב-3 בנובמבר 2021, Black Country, New Road ביטלה את סיבוב ההופעות שלה באירופה בעקבות מחלה של אחד מחברי הלהקה. ב-3 בדצמבר הלהקה הוציאה את המיני-אלבום "Never Again", מהדורה מוגבלת של ראף טרייד רקורדס, שכללה גרסאות כיסוי לשירים של MGMT, אבבא ואדל.
ב-31 בינואר 2022, הזמר הראשי והגיטריסט אייזק ווד הודיע על עזיבתו הפתאומית את הלהקה דרך חשבון האינסטגרם של הלהקה, בשל התמודדויות אישיות עם בריאות הנפש. כתוצאה מכך, בוטל סיבוב ההופעות המתוכנן של הלקה בארצות הברית. ששת חברי הלהקה הנותרים הודיעו שהחלו כבר לעבוד על מוזיקה חדשה ללא ווד, היות שהיו מודעים לעזיבה שלו זמן רב לפני פרסומה. מתוך כבוד כלפי ווד, הלהקה לא תנגן חומרים משני האלבומים הראשונים בהופעות, אבל תשאיר את הדלת פתוחה עבור ווד להצטרף בחזרה ללהקה בעתיד אם יהיה מעוניין בכך. לפני עזיבתו של ווד, הבסיסטית טיילר הייד ציינה שייתכן שהחומר הבא שתוציא הלהקה לא יהיה בצורה של אלבום אולפן: "אני יודעת שזה לא הולך להיות אלבום בצורה הרגילה. זה יהיה מגניב לעבוד עם תזמורת; זה יהיה מגניב לעשות פסקול לסרט. אלו רק כמה מהרעיונות שאנחנו מעלים כרגע". הייד תכננה בהתחלה להפוך לזמרת הראשית החדש של הלהקה, עם אפשרות לחלוק את התפקידים עם חברים אחרים.
Ants from Up There יצא ב-4 בפברואר 2022 וזכה לביקורות טובות. הוא הגיע למקום השלישי במצעד האלבומים הבריטי, המקום הגבוה ביותר של הלהקה עד כה.
הלהקה הכריזה על סיבוב הופעות חדש ברחבי אירופה בקיץ 2022, שישמש לביצוע ובחינה של חומרים חדשים. סיבוב ההופעות החל ב-19 במאי 2022.
סגנון מוזיקלי והשפעות

Black Country, New Road תוארה כחברה מרכזית בסצנה חדשה של להקות רוק בריטיות שמתאפיינות במוזיקת פוסט-פאנק ניסיונית עם שירה דיבורית, יחד עם הלהקות העכשוויות Black Midi, Squid, Dry Cleaning, Shame, Yard Act, והלהקה האירית Fontaines D.C. הלהקה מאזכרת לעיתים קרובות מוזיקאים אחרים בשירים שלה, כמו ההתייחסות ההומוריסטית לעצמה כ"להקת המחווה של סלינט השנייה הטובה ביותר" ("the world's second best Slint tribute act") בשיר "Science Fair" מתוך For the First Time. השיר "Track X" מאותו אלבום כולל התייחסות למערכת היחסים של הלהקה עם Black Midi, והשיר "Sunglasses" מתייחס לקניה וסט בשורה "Leave Kanye out of this" ולסקוט ווקר בשורה "I am a modern Scott Walker". השירים "Chaos Space Marine" ו-"Good Will Hunting", מתוך Ants from Up There, מתארים בחורה עם "סגנון של בילי אייליש" - "she got Billie Eilish style". גרסת האלבום של השיר "Athens, France" כוללת אזכור לשיר "Motion Sickness" של פיבי ברידג'רס, וגרסת הסינגל המקורית מאזכרת גם את Thank U, Next של אריאנה גרנדה.
השורשים הסגנוניים של אלבום הבכורה For the First Time מגיעים מפוסט-פאנק, פוסט-רוק, אינדי רוק, והשפעות כליזמר. המוזיקה שלהם שואבת גם השראה מהמלחין האמריקאי סטיב רייך ומוזיקאי הג'אז אורנט קולמן. השירה של ווד הושוותה לסולן סלינט, בריאן מקמהן, ולסולן The Fall מארק סמית'. המילים של השירים הושפעו מהזמר-יוצר האמריקאי Father John Misty, שווד תיאר כ"לא הליריקן הכי טוב בעולם, אבל לגמרי, לגמרי כנה".
אלבומם השני Ants from Up There נכתב כדי להשמע נגיש יותר. הוא תואר כמשתייך לפוסט-רוק וצ'יימבר-פופ (אנ'). הלהקה "פיתחה אובססיה" ללהקת האינדי רוק הקנדית ארקייד פייר במהלך הסגר שהוטל במגפת הקורונה בממלכה המאוחדת, מספר מבקרים השוו שירים כ"Chaos Space Marine" ו-"The Place Where He Inserted the Blade" למוזיקה של ארקייד פייר. חברי הלהקה ציינו גם האזנה לקורט סמואל וייל ופרנק אושן במהלך תהליך כתיבת האלבום.
פרויקטים נוספים

הלהקה הופיעה מספר פעמים עם להקת הרוק הניסיונית Black Midi, תחת השם המשותף "Black Midi, New Road".
הכנרית ג'ורג'יה אלרי היא חברה בצמד המוזיקה האלקטרונית Jockstrap (אנ'), שהוציא שני אלבומי EP תחת חברת Warp Records. הבסיסטית טיילר הייד היא ביתו של קארל הייד, ממייסדי להקת Underworld. היא גם מופיעה לבדה תחת שם הבמה "Tyler Cryde". המתופף צ'ארלי וויין היה גם המתופף של הלהקה הבריטית Ugly. הסקסופוניסט לואיס אוונס השתתף באנסמבל בן 3-החברים "Guildhall Military Orchestra" והשתתף בהקלטת הסינגל "The Greyhound" עם הלהקה האנגלית TRAAMS. לסולן לשעבר, אייזק ווד, הייתה קריירת סולו קצרה תחת שם הבמה "The Guest".
חברים > חברים בהווה

טיילר הייד - גיטרת בס, שירה, קולות רקע (2018-הווה)
לואיס אוונס - סקסופון (2018-הווה)
ג'ורג'יה אלרי - כינור (2018-הווה)
מיי קרשאו - קלידים, קולות רקע (2018-הווה)
צ'רלי ויין - תופים (2018-הווה)
לוק מארק - גיטרה (2019-הווה)
חברים > חברים בעבר

אייזק ווד - שירה, גיטרה (2018-2022)
חברים > חברים בסיבוב הופעות

נינה לים - כינור (2021-הווה, מחליפה את אלרי כשהיא מופיעה עם Jockstrap)
דיסקוגרפיה > אלבומי אולפן

For the First Time - 2021
Ants from Up There - 2022
דיסקוגרפיה > מיני-אלבומים

Never Again - 2021 (אלבום מוגבל)
We Are Born

We Are Born (בעברית: אנו נולדים) הוא אלבום האולפן החמישי של הזמרת האוסטרלית סיה פרלר. האלבום יצא ב-18 ביוני 2010. הסינגל הראשון מתוך האלבום: "You've Changed", יצא לאור ב-28 בדצמבר 2009. האלבום זכה בטקס "ARIA Music Awards" בשנת 2010, באלבום הפופ הטוב ביותר.
מכירות והצלחה

We Are Born, נכנס למקום ה-2 במצעד האלבומים האוסטרלי, בארצות הברית האלבום נכנס למקום ה-37 במצעד בילבורד הוט 100. בנוסף האלבום גם הגיע למקום ה-74 על תרשים האלבומים בבריטניה.
האלבום מכר 35,000 עותקים בתרשימים האוסטרלי בשנת 2011.
בשנת 2010 פרלר הייתה מועמדת בטקס: "APRA Music Awards", לאלבום השנה וקליפ השנה: "Clap Your Hands", פרלר זכתה באותו ערב עם הסינגל בקליפ השנה. בנוסף האלבום היה מועמדת בטקס: "J Award" ב-26 ביולי 2010.
סינגלים

You've Changed - הסינגל הראשון מהאלבום, יצא ב-28 בדצמבר 2009.
Clap Your Hands - הסינגל השני מהאלבום, יצא ב-13 באפריל 2010.
Bring Night - הסינגל השלישי מהאלבום, יצא ב-10 בספטמבר 2010.
רשימת רצועות

| We Are Born> מס' | We Are Born> שם | We Are Born> כותב(ים) | We Are Born> משך | We Are Born>  | We Are Born>  | We Are Born>  | We Are Born>  | We Are Born>  | We Are Born>  |
| --- | --- | --- | --- | --- | --- | --- | --- | --- | --- |
| 1. | The Fight  | סיה פרלר, דן קארי | 3:39 |  |  |  |  |  |  |
| 2. | Clap Your Hands  | סיה פרלר, סמואל דיקסון | 3:58 |  |  |  |  |  |  |
| 3. | Stop Trying  | סיה פרלר, גרג קורסטין | 2:40 |  |  |  |  |  |  |
| 4. | You've Changed  | סיה פרלר, לורן פלקס | 3:11 |  |  |  |  |  |  |
| 5. | Be Good to Me  | סיה פרלר, ג'סי גרהם, סיימון כץ | 3:57 |  |  |  |  |  |  |
| 6. | Bring Night  | סיה פרלר, גרג קורסטין | 2:57 |  |  |  |  |  |  |
| 7. | Hurting Me Now  | סיה פרלר, גרג קורסטין | 3:26 |  |  |  |  |  |  |
| 8. | Never Gonna Leave Me  | סיה פרלר, גרג קורסטין | 3:34 |  |  |  |  |  |  |
| 9. | Cloud  | סיה פרלר, סמואל דיקסון | 3:43 |  |  |  |  |  |  |
| 10. | I'm in Here  | סיה פרלר, סמואל דיקסון | 3:41 |  |  |  |  |  |  |
| 11. | The Co-Dependent  | סיה פרלר, גרג קורסטין | 2:55 |  |  |  |  |  |  |
| 12. | Big Girl Little Girl  | סיה פרלר, הנרי בינס | 4:18 |  |  |  |  |  |  |
| 13. | Oh Father  | מדונה, פטריק לאונרד | 4:29 |  |  |  |  |  |  |
| 14. | I'm in Here (פסנתר/גרסה ווקאלית)  | סיה פרלר, סמואל דיקסון | 3:47 |  |  |  |  |  |  |
| משך כולל: | משך כולל: | משך כולל: | 46:23 |  |  |  |  |  |  |
| רצועת בונוס באמזון> מס' | רצועת בונוס באמזון> שם | רצועת בונוס באמזון> כותב(ים) | רצועת בונוס באמזון> משך | רצועת בונוס באמזון>  | רצועת בונוס באמזון>  | רצועת בונוס באמזון>  | רצועת בונוס באמזון>  | רצועת בונוס באמזון>  | רצועת בונוס באמזון>  |
| --- | --- | --- | --- | --- | --- | --- | --- | --- | --- |
| 15. | Hold Me Down  | סיה פרלר, דן קארי | 4:22 |  |  |  |  |  |  |
| משך כולל: | משך כולל: | משך כולל: | 50:45 |  |  |  |  |  |  |
אבז'אנדה

ערך זה עוסק בעיר בארגנטינה. אם התכוונתם לנשיא ארגנטינה שעל שמו העיר נקראת, ראו .
| --- | --- |
אנדרטה לזכרו של ניקולאס אבז'אנדה בכיכר אלסינה בעיר
אנדרטה לזכרו של ניקולאס אבז'אנדה בכיכר אלסינה בעיר
 מדינה:  ארגנטינה ארגנטינה
 פרובינציה:  בואנוס איירס (פרובינציה) בואנוס איירס
 נפה:  אבז'אנדה
 תאריך ייסוד:  7 באפריל 1852
 שטח:  3.11 קמ"ר
 גובה:  2 מטרים
 אוכלוסייה:  ‏
  ‑ בעיר:  342,677 (2010)
 קואורדינטות:  34°37′57″S 58°20′46″W﻿ / ﻿34.6325°S 58.346111°W﻿ / -34.6325; -58.346111
 אזור זמן:  UTC-3
  מפת מיקום  מפה מפורטת   (למפת ארגנטינה מוגדלת) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט אבז'אנדה(למפת ארגנטינה רגילה) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט אבז'אנדה(למפת בואנוס איירס רגילה) לה פלאטה מאר דל פלאטה באיה בלנקה סן ניקולאס טנדיל סנטה פה אנטרה ריוס אורוגוואי האוקיינוס האטלנטי ריו נגרו ל ה  פ מ פ ה  קורדובהאבז'אנדה(למפת בואנוס איירס מוגדלת) לה פלאטה מאר דל פלאטה באיה בלנקה סן ניקולאס טנדיל סנטה פה אנטרה ריוס אורוגוואי האוקיינוס האטלנטי ריו נגרו ל ה  פ מ פ ה  קורדובהאבז'אנדה  he tabBackground:;tabBorder:#aaa;defaultTab:0;
אָבֵזָ'אנֵדָה (בספרדית: Avellaneda) היא עיר בפרובינציית בואנוס איירס שבארגנטינה, המשמשת גם בירתה של נפת אבז'אנדה. העיר גובלת בנהרות ריו דה לה פלטה מצפון-מזרח ומטאנסה מצפון-מערב. נהר מטאנסה מהווה את הגבול בינה לבין בואנוס איירס, ומספר גשרים מחברים ביניהן. בנוסף, היא גובלת בערים דוק סוד במזרח, פיניירו וחרלי במערב וסרנדי בדרום. אבז'אנדה היא חלק ממטרופולין גראן בואנוס איירס, ובשנת 2001 התגוררו בה כ-24 אלף תושבים, מתוך כ-316 אלף בנפה כולה.
האזור בו שוכנת העיר נכבש על ידי הספרדים ב-1620. ב-1731 הוקמו במקום מספר צריפים, בסמוך לנמל טבעי בנהר הריו דה לה פלטה. ב-1784 סופח האזור לעיר קילמס, וב-1791 נחנך גשר ראשון מעל נהר מטאנסה, גשר גאלווס, שהקל על המעבר לבואנוס איירס.
ב-7 באפריל 1852 הוקמה העיירה באופן רשמי, בצו של המושל חואן מנואל דה רוסאס, בשם בראקאס אל סור (Barracas al Sur; מילולית: "בקתות הדרום"). העירייה כוננה ארבע שנים מאוחר יותר, ב-1856, וב-23 באוקטובר 1895 ניתן לה מעמד של עיר.
ב-1904 שונה שמה של בראקאס אל סור, והיא נקראה על שמו של ניקולאס אבז'אנדה, נשיא ארגנטינה בין השנים 1874 ל-1880.
אבז'אנדה מהווה מרכז תעשייתי, וככזה היא אחד ממרכזי התעסוקה החשובים במטרופולין. פועלים בה, בין היתר, מפעלי טקסטיל, מפעלים לאריזת בשר, בתי זיקוק, תעשיית מטלורגיה ושווקים לתוצרת חקלאית. כמו כן, היא מרכז תעבורת רכבות.
העיר ידועה גם בשל היותה בית לשניים ממועדוני הכדורגל הגדולים בארגנטינה, אינדפנדיינטה וראסינג קלוב.
We Are Domi

| --- | --- |

 מקום הקמה:  מכללת לידס למוזיקה 
 מוקד פעילות:  פראג, לידס 
 תקופת הפעילות:  מ-2018 
 סוגה:  אלקטרופופ, פופ נורדי 
 שפה מועדפת:  אנגלית 
 פרופיל ב-IMDb
 חברים
 דומיניקה האשקובה קספר האטלסטָּה בנימין רקסטָּה
 
We Are Domi, הידועה גם בשם Domi (לעיתים מסוגננת כ-DOMI), היא להקת אלקטרופופ נורווגית-צ'כית, שהוקמה ב-2018, במהלך לימודיהם במכללת לידס למוזיקה (אנ')‏. הלהקה מורכבת מהסולנית הראשית דומיניקה האשקובה, הגיטריסט קספר האטלסטָּה, והקלידן בנימין רקסטָּה.
לאחר שהלהקה נבחרה בקדם-אירוויזיון הצ'כי, בדצמבר 2021, הלהקה ייצגה את צ'כיה באירוויזיון 2022 ואף העפילה לגמר עם השיר "Lights Off".
היסטוריה

We Are Domi הוקמה בשנת 2018 במכללת לידס למוזיקה (אנ'), לידס, הממלכה המאוחדת, שחבריה הם מצ'כיה ומנורווגיה.
ב-2021, הלהקה הוכרזה כאחת משבעת המתמודדים של קדם-אירוויזיון הצ'כי לאירוויזיון 2022. ב-16 בדצמבר 2021, We Are Domi הוכרזה כזוכת הקדם, לאחר שקיבלה סך של 21 נקודות. ב-12 במאי 2022 ביצעה להקת We Are Domi
את "Lights Off" על בימת חצי הגמר השני של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. עם תום הקראת התוצאות דורגה במקום ה-22 עם 38 נקודות.
הערות שוליים

1 2 3  "Czech out the latest Eurovision participants: We Are Domi". Eurovision.tv (באנגלית בריטית). European Broadcasting Union. 16 בדצמבר 2021. ארכיון מ-2021-12-16. נבדק ב-17 בדצמבר 2021. {{cite web}}:  (עזרה)
↑  Johnston, Raymond (17 בדצמבר 2021). "Band led by hockey legend Hašek's daughter scores Czech Eurovision nom". Expats.cz (באנגלית). ארכיון מ-2021-12-17. נבדק ב-17 בדצמבר 2021. {{cite web}}:  (עזרה)
↑  Klemetzen, Kristian Havnes (17 בדצמבר 2021). "To nordmenn med på Tsjekkias Eurovision-bidrag". VG (בנורווגית ספרותית). ארכיון מ-2021-12-17. נבדק ב-17 בדצמבר 2021. {{cite web}}:  (עזרה)
↑  Otto, Melanie. "Czech republic: We Are Domi will turn the Lights Off in Turin". escunited.com (באנגלית אמריקאית). ארכיון מ-2021-12-16. נבדק ב-2021-12-17.
↑  Farren, Neil (2021-12-06). "Czech Republic: ESCZ 2022 Entries Revealed". Eurovoix (באנגלית בריטית). ארכיון מ-2021-12-06. נבדק ב-2021-12-17.
↑  "Česká televize uzavřela přihlašování skladeb do národního kola ESCZ 2022". Česká televize (בצ׳כית). אורכב מ-המקור ב-16 בנובמבר 2021. נבדק ב-16 בנובמבר 2021. {{cite web}}:  (עזרה)
↑  "Czech Republic reveals lucky 7 for 'ESCZ 2022'". Eurovision.tv. European Broadcasting Union. 6 בדצמבר 2021. ארכיון מ-2021-12-06. נבדק ב-6 בדצמבר 2021. {{cite web}}:  (עזרה)
↑  Charlotte Jensen, Eurovision 2022: Semi-final 2 result – these are the lucky qualifiers, ‏12th May 2022
| --- | --- |
בקרת זהויות :  ISNI: 0000 0005 0688 0106  MusicBrainz: 117b0734-611d-4d91-9d35-5fcad5213774  VIAF: 328165272336210690003   WorldCat (עם VIAF): 328165272336210690003
אביבה של מיס ברודי

| --- | --- |

 מידע כללי
 מאת:  מיוריאל ספארק 
 שפת המקור:  אנגלית 
 סוגה:  רומן, נובלה 
 הוצאה
 הוצאה:  הוצאת מקמילן 
 תאריך הוצאה:  1961 
 הוצאה בעברית
 הוצאה:  אור עם
 תאריך:  1986
 
אביבה של מיס ברודי (באנגלית: The Prime of Miss Jean Brodie) הוא רומן מאת מיוריאל ספארק, משנת 1961. הוא המוכר ביותר מבין כל עבודותיה. הסיפור ראה אור לראשונה כסדרה במגזין הניו יורקר, ואז פורסם כספר על ידי הוצאת מקמילן. דמותה של מיס ג'ין ברודי זיכתה את ספארק בתהילה בינלאומית, והבטיחה לה מקום בדרגה הראשונה של הסופרים הסקוטים, ואף בין הסופרים המוערכים ביותר בעולם. בשנת 2005 נבחר הספר לרשימת מגזין טיים של 100 הספרים הטובים בשפה האנגלית מאז 1923. ב-1998 דירגה ההוצאה לאור "הספרייה המודרנית" את "אביבה של מיס ברודי" במקום 76 ברשימת הספרים הטובים ביותר בשפה האנגלית במאה ה-20.
הבסיס האוטוביוגרפי של הסיפור

הדמות של מיס ג'ין ברודי הייתה מבוססת חלקית על כריסטינה קיי, מורה של ספארק במהלך שנתיים בבית הספר לבנות ג'יימס גילספי. ספארק מאוחר יותר כתבה עליה: "מה שמילא את מוחנו בפליאה והפך את כריסטינה קיי לבלתי נשכחת היה הדרמה האישית והפואטיקה שבתוכה הכל התרחש בכיתה. מיס קיי הייתה הבסיס לחלקים הטובים של ברודי של אופי, אך גם לחלקים המוזרים יותר; לדוגמה, מיס קיי תלתה פוסטרים של אמנות הרנסאנס על הקיר, ולצידם גם של תמונות של בניטו מוסוליני והפשיסטים האיטלקים צועדים. ספארק גדלה באדינבורו הפרסביטריאנית, ואילו תומכי פרנקו היו כמעט כולם קתולים. כריסטינה קיי חייתה עם אמה וטיפלה בה, לא עם המורה למוזיקה שהיה מאוהב בה. היא עודדה את מיוריאל ספארק הצעירה לכתוב. ספארק, כמו סנדי, המירה את דתה לקתוליות.
עיבודים

הספר עובד לבמה, לקולנוע ולטלוויזיה.
בגרסת הבמה המקורית משנת 1966 בלונדון כיכבה ונסה רדגרייב ולצידה אוליביה האסי הצעירה. רדגרייב דחתה את ההצעה להשתתף בהפקת הברודוויי ב-1968 שבה כיכבה זואי קולדוול, שעבור תפקיד זה זכתה בפרס טוני. רדגרייב גם דחתה את התפקיד בסרט. ב-1969 יצא הסרט "האביב של מיס ברודי". את תפקיד מיס ברודי גילמה מגי סמית', שזכתה על כך בפרס האוסקר לשחקנית הטובה ביותר. ב-1978 הטלוויזיה הסקוטית הפיקה סדרה בת שבעה פרקים, בה כיכבה ג'רלדין מקיואן.
הערות שוליים

↑  "All Time 100 Novels". Time. 16 באוקטובר 2005. {{cite news}}:  (עזרה)
↑  Wood, James (22 באפריל 2006). "Never apologise, never explain". The Guardian. Guardian News and Media. {{cite web}}:  (עזרה)
| --- | --- |
בקרת זהויות :  GND: 4313606-0  VIAF: 178577117   WorldCat (עם VIAF): 178577117
אוייזד

פלכים ואוייזדים - חלוקה מנהלית באימפריה הרוסית ב-1897
אוּייֶזְד, לפעמים נפה (ברוסית: уе́зд), או פוביט באוקראינה (באוקראינית: повіт, בפולין הקונגרסאית: פוביאט powjat) הייתה יחידה במסגרת החלוקה המנהלית-טריטוריאלית בימי הנסיכות הגדולה של מוסקבה (או הדוכסות הגדולה של מוסקבה), בימי האימפריה הרוסית ובהתחלת רוסיה הסובייטית (הרפובליקה הסובייטית הפדרטיבית הסוציאליסטית הרוסית) וברית המועצות. השם היה בשימוש עוד בזמן רוס של קייב החל מן המאה ה-13.
האוייזד נוצר מהתאחדותן של כמה יחידות הקרויות וולוסט (волость) שהיו התארגנויות מנהליות של מספר יישובים מסביב לכפר חשוב או עיר.
בימי הביניים היחידות המנהליות-צבאיות הכלולות בתוך האוייזדים נקראו "אוסאדה" (אוסאדות). במאה ה-18 היו האוייזדים ליחידות שניות בחלוקה המנהלית אחרי הפלך או הגוברניה.
הרפורמה המנהלית בימי השלטון הסובייטי בשנים 1923–1929 הפכה את מרבית האוייזדים לראיונים. באוקראינה הסובייטית הם הפכו ל-40 אוקרוגים
אשר לתקופה קצרה, בשנים 1930-1925,היו היחידות הראשונות של החלוקה המנהלית.
היסטוריה

במקור ה"אוייזדים" היו קבוצות של כמה וולוסט, כשכל וולוסט כללו כמה יישובים שהקיפו כפר חשוב או עיר חשובה. בראש האוייזד עמד "נמסטיניק" ממונה על ידי קניאז והחל מהמאה ה-17 על ידי מושל הקרוי ווייבודה. במאות 16–17 התחילו אוייזדים להתאחד ליחידות קרויות "רזריאד" שהוחלפו במאה ה-18 על ידי פלכים המכונים ברוסית "גוברניות".
היסטוריה > בימי האימפריה הרוסית

בשנת 1708 הנהיג הקיסר פיוטר הגדול רפורמה של החלוקה המנהלית, לפיה חולקה האימפריה הרוסית לפלכים או גוברניות. החלוקה לאוייזדים בוטלה זמנית והוחזרה בשנת 1728 על ידי רפורמה של הקיסרית יקטרינה הראשונה. הפלכים חולקו הפעם לאוייזדים, מעין תת-פלכים או נפות היסטוריות.
באותה תקופה הוקמו 14 פלכים עם 250 אוייזדים. חלוקת הפלכים לאוייזדים אושרה על ידי הקיסרית יקטרינה הגדולה בשנת1775 ושוב על ידי החלטת הסנאט ב-13 בדצמבר 1796. במהלך עשור קמו אחרי 1775 40 פלכים, שנקראו תחילה "נאמסטניצ'סטבו" ואחר כך "גוברניות" והם כללו 483 אוייזדים. בכל אוייזד חיו כ-30-20,000 תושבים. באזורי מרכז אסיה וסיביר ואצל הקוזקים במקום אוייזדים הוקמו יידות קרויות "אוקרוג".
האוייזד הייתה יחידה מנהלית, משפטית ופיסקלית. המרכז המנהלי של האוייזד הייתה עיר, "סטניצה קוזקית" או "פורפוסט". בראש האוייזד עמד אציל מקומי תקפידו נקרא "איספראבניק שנבחר כל פעם לשלוש שנים. בין השנים 1775–1862 הוא נקרא " קפיטן איספרבניק". האיספרבניק עמד גם בראש בית משפט קולגיאלי - "זמסקי סוד". החל משנת 1862 האיספרבניק לא נבחר יותר אלא התמנה על ידי השלטון. מאותו רגע הוא הפסיק לעמוד בראש בית המשפט או המשטרה.
אחרי ביטול הצמיתות של האיכרים ב-1861 בשנת 1864 התחיל השלטון של אלכסנדר השני להנהיג השלטון מקומי בעל אוטונומיה מוגבלת הקרוי "זמסטבו". ה"זמסטבה" כללו אספות (סובראניה) ברמת האוייזד והפלך ורשויות של האוייזד ושל הפלך (אופראווה).
היסטוריה > בברית המועצות

ברפורמה המנהלית בברית המועצות בשנים 1929-1923 רוב האוייזדים הפכו ל"ראיונים". באוקראינה הם הפכו לאוקרוגים (אוקרוה) שהיו יחידות מנהליות טריטוריאליות ראשונות בשנים 1925–1930.
בשנים 1941-1940 ו-1944–1949 באסטוניה, לטביה ובמולדובה ההונהגה זמנית החלוקה ל"אוייזדים".
לקריאה נוספת

Владимир Вольфович Богуславский Славянская энциклопедия: Киевская Русь-Московия, Том 2 ОЛМА Медиа Групп, 2001 ISBN 978-5-22402-249-6
(ולדימיר וולפוביץ' בוגוסלבסקי - אנציקולפדיה סלאבית, כרך ב, הוצאה לאור "אולמה מדיה גרופ" 2001)
אוסקר בלים

| --- | --- |
אין תמונה חופשית
 לידה:  26 ביוני 1884 צווייזל, הקיסרות הגרמנית הקיסרות הגרמנית 
 פטירה:  12 בדצמבר 1951 (בגיל 67) אורסברג, גרמניה המערבית גרמניה המערבית 
 מדינה:  גרמניה 
 השתייכות:  הקיסרות הגרמנית הקיסרות הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1905–1945 (כ־40 שנה)
 דרגה:   גנרל לוטננט (ורמאכט)
 תפקידים בשירות
 מפקד הדיוויזיה ה-57   מפקד הדיוויזיה ה-407
 פעולות ומבצעים
 מלחמת העולם הראשונה  מלחמת העולם השנייה
 עיטורים
   צלב האבירים של צלב הברזל   צלב הברזל דרגה ראשונה   צלב הברזל דרגה שנייה
 
אוסקר בלים (בגרמנית: Oskar Blümm‏; 26 ביוני 1884 – 12 בדצמבר 1951) היה גנרל בוורמאכט במהלך מלחמת העולם השנייה.
ביוגרפיה > קריירה מוקדמת

בלים נולד ב-26 ביוני 1884 בצווייזל, ובשנת 1905 הוא התגייס לצבא הקיסרות הגרמנית, והצטרף לרגימנט הרגלים הבווארי ה-21 (פרידריך פרנץ הרביעי, הדוכס הגדול של מקלנבורג-שוורין), ובשנת 1906 הוא הועבר לרגימנט הרגלים הבווארי ה-5 (ארנסט לודוויג, הדוכס הגדול של הסן). עם פרוץ מלחמת העולם הראשונה הוא מונה לשליש הגדוד ה-1 ברגימנט המילואים הבווארי ה-4, עמו לחם במהלך הקרבות, ובשנת 1917 הוא הועלה לדרגת האופטמן ומונה לקצין מטה בחטיבת הרגלים הבווארית ה-2. על פעולותיו בקרבות קיבל בלים את עיטור צלב הברזל דרגה ראשונה ושנייה וצלב הכבוד של מלחמת העולם 1914/1918.
לאחר המלחמה הצטרף בלים לרייכסווהר, ומילא בו תפקידי פיקוד ומטה. ב-1 באפריל 1928 הוא הועלה לדרגת מיור, וב-1 בפברואר 1933 הוא הועלה לדרגת אוברסט לוטננט. ב-1 בנובמבר אותה שנה הוא מונה למפקד הגדוד ה-3 ברגימנט הרגלים ה-21 (בוואריה), ובאוקטובר 1934 הוא מונה למפקד רגימנט הרגלים ה-42. ב-1 בפברואר 1935 הוא הועלה לדרגת אוברסט, וב-1 באפריל 1938 הועלה לדרגת גנרל מיור.
ביוגרפיה > מלחמת העולם השנייה

בפרוץ המלחמה מונה בלים למפקד הדיוויזיה ה-57, ולחם עמה במהלך המערכה בפולין כחלק מקבוצת ארמיות דרום. ב-20 באפריל 1940 הוא הועלה לדרגת גנרל לוטננט, ובמהלך המערכה על צרפת לחמה הדיוויזיה כחלק מהקורפוס ה-38 במסגרת הארמייה הרביעית. במהלך מבצע ברברוסה לחמה הדיוויזיה כחלק מהקורפוס ה-55 במסגרת הארמייה השישית, והשתתפה בקרב קייב, קרב אומן ובקרב חרקוב הראשון, וב-23 בנובמבר 1941 הוא קיבל על פעולותיו את עיטור צלב האבירים של צלב הברזל. בינואר 1942 הוא הועבר לעתודת המילואים, אולם באפריל חזר לפקד על הדיוויזיה ובקיץ 1942 לחמה הדיוויזיה במבצע מקרה כחול כחלק מארמיית הפאנצר השנייה, והשתתפה עמה בקרבות באזור וורונז'. ב-1 בנובמבר אותה שנה הוא מונה למפקד הדיוויזיה ה-407, שהייתה דיוויזיית הדרכה בבוואריה. בשנת 1944 הוא ביקר את אשתו באורסברג, ובמהלך ביקורו מנע מאנשי אס אס לגרש את תושבי העיר, וב-26 באפריל 1945 הוא נפל בשבי בעלות הברית.
ביוגרפיה > לאחר המלחמה

בשנת 1947 שוחרר בלים מהשבי, ולאחר שחרורו התגורר באורסברג, עד מותו ב-12 בדצמבר 1951.
Masters of Madness Tour

Masters of Madness Tour או Shock Therapy Tour היה סיבוב הופעות משותף של זמר הרוק האמריקאי אליס קופר ולהקת המטאל האמריקאית מרילין מנסון, אשר החל ב-1 ביוני 2013 והסתיים ב-28 באותו חודש. סיבוב ההופעות נועד לקדם את אלבום האולפן התשעה-עשר של קופר, Welcome 2 My Nightmare ואלבום האולפן השמיני של מרילין מנסון, Born Villain.
רקע

ב-29–30 במאי 2013 התקיימו שני מופעי חימום בסן דייגו וטמפה (בהתאמה) לקראת סיבוב ההופעות, בהם השתתפה רק מרילין מנסון. סיבוב ההופעות החל רשמית ב-1 ביוני 2013 בהופעה באמפיתיאטרון איסלטה, אלבקרקי, אליו התלוותה להקת הרוק האמריקאית פיקצ'ר מי ברוקן, אשר סולניתה (לילה "ברוקלין" אולמן) היא ביתו של הזמר גרג אולמן.
רשימת שירים

רשימת השירים תקפה להופעה שהתקיימה בזירה המשפחתית, סנט צ'ארלס, ארצות הברית ב-25 ביוני 2013, וזו אינה מייצגת בהכרח הופעות אחרות שהתקיימו במסגרת סיבוב ההופעות.
רשימת שירים > פיקצ'ר מי ברוקן

"Torture"
"Corrupt Me"
"Holy Drug"
"Her Demise"
"Skin & Bones"
"Mannequins"
"Crazy on You"
רשימת שירים > אליס קופר

"Hello, Hooray"
"House of Fire"
"No More Mr. Nice Guy"
"Billion Dollar Babies"
"I'll Bite Your Face Off"
"Is It My Body"
"Under My Wheels"
"Hey Stoopid"
"Poison"
"Dirty Diamonds"
"Welcome to My Nightmare"
"Go to Hell"
"Feed My Frankenstein"
"Ballad of Dwight Fry"
"Killer"
"I Love the Dead"
"School's Out" / "Another Brick in the Wall Part 2"
רשימת שירים > אליס קופר > הדרן

"I'm Eighteen" (עם מרילין מנסון)
רשימת שירים > מרילין מנסון

"Angel With the Scabbed Wings"
"Disposable Teens"
"No Reflection"
"Happiness Is a Warm Gun" / "The Dope Show"
"Rock Is Dead"
"Great Big White World"
"Personal Jesus"
"Prelude (The Family Trip)"
"mOBSCENE"
"Sweet Dreams (Are Made of This)"
"This Is the New Shit"
"Antichrist Superstar"
"The Beautiful People"